CELEX: 42016X0108(01)
Language: hr
Date: 2016-01-08 00:00:00
Title: Pravilnik br. 121 Gospodarske komisije Ujedinjenih naroda za Europu (UNECE) – Jedinstvene odredbe o homologaciji vozila s obzirom na mjesto ugradnje i označavanje ručnih komandi, kontrolnih lampica i indikatora [2016/18]

8.1.2016   
            
            
               HR
            
            
               Službeni list Europske unije
            
            
               L 5/9
            
         Samo izvorni tekstovi UN/ECE-a imaju pravni učinak prema međunarodnom javnom pravu. Status i datum stupanja na snagu ovog Pravilnika treba provjeriti u najnovijoj inačici statusnog dokumenta UN/ECE-a TRANS/WP.29/343 koji je dostupan na:
   http://www.unece.org/trans/main/wp29/wp29wgs/wp29gen/wp29fdocstts.html
   Pravilnik br. 121 Gospodarske komisije Ujedinjenih naroda za Europu (UNECE) – Jedinstvene odredbe o homologaciji vozila s obzirom na mjesto ugradnje i označavanje ručnih komandi, kontrolnih lampica i indikatora [2016/18]
   Uključuje sav važeći tekst do:
   niza izmjena 01 – datum stupanja na snagu: 15. lipnja 2015.
   SADRŽAJ
   PRAVILNIK
   
               1.
            
            Područje primjene
            
         
               2.
            
            Definicije
            
         
               3.
            
            Zahtjev za homologaciju
            
         
               4.
            
            Homologacija
            
         
               5.
            
            Specifikacije
            
         
               6.
            
            Preinake tipa vozila ili specifikacijâ komandi, kontrolnih lampica i indikatora te proširenje homologacije
            
         
               7.
            
            Sukladnost proizvodnje
            
         
               8.
            
            Kazne za nesukladnost proizvodnje
            
         
               9.
            
            Konačna obustava proizvodnje
            
         
               10.
            
            Imena i adrese homologacijskih tijela te tehničkih službi koje su odgovorne za provedbu homologacijskih ispitivanja
            
         
               11.
            
            Uvodne odredbe
            
         
               12.
            
            Prijelazne odredbe
            
         PRILOZI
   
               1.
            
            Izjava koja se odnosi na dodjelu, proširenje, odbijanje ili povlačenje homologacije za tip vozila s obzirom na mjesto ugradnje i označavanje komandi, kontrolnih lampica i indikatora motornog vozila, u skladu s Pravilnikom br. 121
            
         
               2.
            
            Izgled homologacijskih oznaka
            
         1.   PODRUČJE PRIMJENE
   Ovaj se Pravilnik primjenjuje na vozila kategorija M i N (1). Njime se utvrđuju zahtjevi za mjesto ugradnje, označavanje, boju i osvjetljenje ručnih komandi, kontrolnih lampica i indikatora motornog vozila. Njime se osiguravaju pristupačnost i vidljivost komandi, kontrolnih lampica i indikatora vozila te olakšava njihov odabir u dnevnim i noćnim uvjetima kako bi se ublažili sigurnosni rizici uzrokovani odvraćanjem vozačeve pozornosti i pogreškama pri odabiru komandi.
   2.   DEFINICIJE
   Za potrebe ovog Pravilnika:
   
               2.1.
            
            
               „Komanda” znači dio uređaja koji vozaču omogućuje da rukom promijeni stanje ili funkcioniranje vozila ili nekog od njegovih dijelova.
            
         
               2.2
            
            
               „Uređaj” znači element ili sklop koji se koristi za jednu ili više funkcija.
            
         
               2.3
            
            
               „Indikator” znači uređaj koji prikazuje veličinu fizičkih značajki za čije je prepoznavanje konstruiran.
            
         
               2.4
            
            
               „Zajednički prostor” znači područje u kojem se mogu prikazati dvije informacijske funkcije ili više njih (npr. simbol), ali ne istodobno.
            
         
               2.5
            
            
               „Kontrolna lampica” znači optički signal koji kada svijetli pokazuje uključivanje ili isključivanje nekog uređaja, ispravno ili neispravno funkcioniranje ili stanje odnosno zatajenje.
            
         
               2.6
            
            
               „Susjedni” znači da se između kontrolne lampice, indikatora ili komande i njihova pripadajućeg simbola ne nalaze komanda, kontrolna lampica, indikator ni bilo što drugo čime bi se odvraćala pozornost.
            
         
               2.7
            
            
               „Proizvođač” znači osoba ili tijelo koje homologacijskom tijelu odgovara za sve aspekte homologacijskog postupka i osiguravanje sukladnosti proizvodnje. Ta osoba ili tijelo ne mora biti izravno uključena u sve stupnjeve izrade vozila, sustava, sastavnog dijela ili zasebne tehničke jedinice koji su predmet homologacijskog postupka.
            
         
               2.8
            
            
               „Tip vozila” znači motorna vozila koja se ne razlikuju u unutrašnjoj opremljenosti s obzirom na označavanje komandi, kontrolnih lampica i indikatora te rad s komandama.
            
         
               2.9
            
            
               „Homologacija vozila” znači homologacija tipa vozila s obzirom na način ugradnje, grafički prikaz, jasnoću, boju i svjetlinu komandi, kontrolnih lampica i indikatora.
            
         3.   ZAHTJEV ZA HOMOLOGACIJU
   3.1   Zahtjev za homologaciju tipa vozila s obzirom na specifikacije komandi, kontrolnih lampica i indikatora podnosi proizvođač vozila ili njegov propisno ovlašteni zastupnik.
   3.2   Uz zahtjev se prilažu sljedeći dokumenti i podaci u tri primjerka:
   
               3.2.1
            
            
               opis tipa vozila;
            
         
               3.2.2
            
            
               popis stavaka iz tablice ovog Pravilnika koje je proizvođač naveo kao komande, kontrolne lampice i indikatore vozila;
            
         
               3.2.3
            
            
               grafički prikaz simbola kojima se označuju komande, kontrolne lampice i indikatori i
            
         
               3.2.4
            
            
               skice i/ili fotografije na kojima su prikazani raspored komandi te mjesto ugradnje kontrolnih lampica i indikatora u vozilu.
            
         3.3   Vozilo ili njegov reprezentativni dio s ugrađenim svim komandama, kontrolnim lampica i indikatorima iz stavka 3.2.2. koje predstavlja tip vozila koje se homologira mora se dostaviti tehničkoj službi odgovornoj za ocjenu zahtjeva za homologaciju.
   4.   HOMOLOGACIJA
   4.1   Ako tip vozila dostavljen za homologaciju u skladu s ovim Pravilnikom ispunjava njegove zahtjeve, dodjeljuje mu se homologacija.
   4.2   Svakom se homologiranom tipu dodjeljuje homologacijski broj. Njegovim se prvim dvjema znamenkama (trenutačno 01, što odgovara seriji izmjena 01 Pravilnika) označuje niz izmjena kojima su obuhvaćene najnovije važne tehničke izmjene Pravilnika u trenutku izdavanja homologacije. Ista ugovorna stranka ne smije dodijeliti jednaki broj drugom tipu vozila ni jednakom tipu vozila predanom s opremom koja nije navedena u popisu iz stavka 3.2.2., u skladu s odredbama stavka 6. ovog Pravilnika.
   4.3   Obavijest o dodjeli, proširenju ili odbijanju homologacije ili o konačnoj obustavi proizvodnje tipa/dijela vozila u skladu se s ovim Pravilnikom dostavlja strankama Sporazuma iz 1958. godine koje primjenjuju ovaj Pravilnik na obrascu koji je u skladu s primjerom iz Priloga 1. ovog Pravilnika.
   4.4   Na svako se vozilo koje je u skladu s tipom vozila homologiranim na temelju ovog Pravilnika na uočljivo i lako dostupno mjesto koje je navedeno u homologacijskoj izjavi postavlja međunarodna homologacijska oznaka. Ta se međunarodna homologacijska oznaka sastoji od sljedećeg:
   
               4.4.1
            
            
               kruga oko slova „E” iza kojega slijedi razlikovni broj zemlje koja je dodijelila homologaciju (2);
            
         
               4.4.2
            
            
               broja ovog Pravilnika, iza kojega slijede slovo „R”, crtica i homologacijski broj desno od kruga propisanog u stavku 4.4.1.
            
         4.5   Ako je vozilo u skladu s tipom vozila koji je na temelju jednog ili više drugih pravilnika priloženih Sporazumu homologiran u državi koja je dodijelila homologaciju na temelju ovog Pravilnika, simbol propisan stavkom 4.4.1. ovog Pravilnika ne treba ponavljati; u tom se slučaju broj Pravilnika i homologacijski broj te dodatni simboli iz svih pravilnika na temelju kojih je homologacija dodijeljena u zemlji koja je dodijelila homologaciju prema ovom Pravilniku navode u okomitim stupcima desno od simbola opisanog u stavku 4.4.1.
   4.6   Homologacijska oznaka mora biti jasno čitljiva i neizbrisiva.
   4.7   Homologacijska oznaka postavlja se blizu pločice s podacima vozila koju je pričvrstio proizvođač ili na tu pločicu.
   4.8   U Prilogu 2. ovom Pravilniku nalaze se primjeri homologacijskih oznaka.
   5.   SPECIFIKACIJE
   Vozilo na koje je ugrađena komanda, kontrolna lampica ili indikator iz tablice mora ispunjavati zahtjeve iz ovog Pravilnika s obzirom na mjesto ugradnje, označavanje, boju i osvjetljenje komande, kontrolne lampice ili indikatora.
   5.1   Mjesto ugradnje
   5.1.1   Komande kojima se vozač služi tijekom vožnje moraju biti ugrađene tako da on njima jednostavno upravlja u uvjetima iz stavka 5.6.2.
   5.1.2   Kontrolne lampice i indikatori moraju biti ugrađeni tako da ih vozač može vidjeti i raspoznati po dnevnom svjetlu i po noći u uvjetima iz stavaka 5.6.1. i 5.6.2. Ako su kontrolne lampice i indikatori isključeni, njihova vidljivost i raspoznavanje nisu nužni.
   5.1.3   Oznake kontrolnih lampica, indikatora i komandi moraju biti postavljene na pripadajuće kontrolne lampice, indikatore i komande ili pored njih. Kad je riječ o višenamjenskoj komandi, oznake ne moraju biti neposredno pored nje. Međutim, moraju joj biti što je moguće bliže.
   5.1.4   Neovisno o stavcima 5.1.1., 5.1.2. i 5.1.3., kontrolna se lampica za „zračni jastuk za putnika isključen”, ako je ugrađena, mora nalaziti u unutrašnjosti vozila ispred te iznad konstrukcijski utvrđene točke H vozačeva sjedišta i prednjeg sjedišta za putnika u položaju sjedenja što je moguće više prema naprijed. Kontrolna lampica kojom se putnike na prednjim sjedištima upozorava da je zračni jastuk za putnika isključen mora biti vidljiva vozaču i putnicima u svim uvjetima vožnje.
   5.2   Označavanje
   5.2.1   Ugrađene komande, kontrolne lampice i indikatori iz stupca 3. tablice moraju biti označeni pripadajućim simbolima iz stupca 2. tablice. Taj se zahtjev ne odnosi na sirenu (zvučni signal za upozoravanje) ako se ona uključuje uskom prstenastom komandom ili užetom. Ako su komanda, kontrolna lampica ili indikator označeni simbolom koji nije naveden u tablici, preporučuje se upotreba simbola utvrđenog za te potrebe u normi ISO 2575:2004 ako on postoji i ako je odgovarajući za dotičnu upotrebu.
   5.2.2   Proizvođač može za označavanje komande, kontrolne lampice ili indikatora koji nisu navedeni u tablici ili normi ISO 2575:2004 upotrijebiti vlastiti simbol. Takav simbol može sadržavati međunarodno priznate slovne ili brojčane oznake. Svi upotrijebljeni simboli moraju biti u skladu s načelima oblikovanja iz stavka 4. norme ISO 2575:2004.
   5.2.3   Radi jasnoće se uz simbole iz tablice ili norme ISO 2575:2004 mogu upotrijebiti dopunski simboli.
   5.2.4   Svaki dodatni ili dopunski simbol koji upotrebljava proizvođač mora se jasno razlikovati od simbola iz Pravilnika.
   5.2.5   Ako su komanda, indikator ili kontrolna lampica koji se odnose na istovjetnu funkciju objedinjeni, mogu se označiti jednim simbolom.
   5.2.6   Osim u slučajevima iz stavka 5.2.7., sve oznake kontrolnih lampica, indikatora i komandi iz tablice ili norme ISO 2575:2004 moraju vozaču djelovati uspravno. Ovaj se stavak odnosi na rotirajuće komande ako su u položaju „isključeno”.
   5.2.7   Oznake u nastavku ne moraju vozaču djelovati uspravno:
   
               5.2.7.1
            
            
               komanda sirene;
            
         
               5.2.7.2
            
            
               sve komande, kontrolne lampice ili indikatori koji su ugrađeni na upravljač ako on nije u položaju za vožnju ravno naprijed i
            
         
               5.2.7.3
            
            
               sve rotirajuće komande koje nemaju položaj „isključeno”.
            
         5.2.8   Svaka komanda sustava za automatsko održavanje brzine vozila (tempomata) te svaka komanda sustava grijanja i sustava klimatizacije mora imati oznaku za svaku funkciju svakog tog sustava.
   5.2.9   Svaka ugrađena komanda kojom se u neprekinutom rasponu upravlja nekom funkcijom sustava mora imati oznaku za granicu raspona regulacije svake te funkcije.
   Ako se za označavanje granica raspona regulacije funkcije za temperaturu upotrebljavaju oznake u boji, gornja temperaturna granica mora biti označena crvenom bojom, a donja plavom. Ako se status ili granica funkcije pokazuje indikatorom koji je odvojen od komande za tu funkciju i koji se ne nalazi pored nje, komanda i indikator moraju se zasebno označiti u skladu sa stavkom 5.1.3.
   5.2.10   Automatske se funkcije mogu označiti njima pripadajućim simbolom iz stupca 1. tablice uz dodavanje slova „A” ili riječi „AUTO” na obris ili pokraj obrisa simbola.
   5.3   Osvjetljenje
   5.3.1   Osvjetljenje komandi za koje je u stupcu 4. tablice navedena riječ „Da” mora biti moguće kad se uključe pozicijska svjetla. To se ne odnosi na komande ugrađene na podu, podnoj konzoli, upravljaču ili stupu upravljača ili u području gornjeg držača vjetrobrana odnosno na komande sustava grijanja i sustava klimatizacije ako sustav ne usmjerava zrak izravno na vjetrobran.
   5.3.2   Indikatori i njihove oznake pored kojih je u stupcu 4. tablice navedena riječ „Da” moraju biti osvijetljeni ako je uređaj za pokretanje/isključivanje motora u položaju u kojem je moguć rad motora i upaljena su pozicijska svjetla.
   5.3.3   Indikatori, njihove oznake i oznake komandi ne trebaju biti osvijetljeni kod bljeskanja glavnim svjetlima ili kad se glavna svjetla koriste kao svjetla za vožnju po danu.
   5.3.4   Prema prosudbi proizvođača bilo koja komanda ili indikator ili njihove oznake mogu biti osvijetljeni u bilo kojem trenutku.
   5.3.5   Kontrolna lampica svijetli samo ako ukazuje na neispravnost ili stanje vozila za čije je prepoznavanje konstruirana ili tijekom provjere žarulje.
   5.3.6   Svjetlina kontrolnih lampica
   Kontrolne lampice i njihove oznake moraju biti vidljive i raspoznatljive vozaču u svim uvjetima vožnje.
   5.4   Boja
   5.4.1   Svjetlost svake kontrolne lampice iz tablice mora biti boje iz stupca 5. te tablice.
   5.4.1.1   Ako je postavljen na vozilo u skladu s tablicom i zahtjevima u odnosu na boju iz stupca 5, svaki se simbol s bilješkom18 može za različite poruke prikazati u drugim bojama u skladu s općim oznakama u bojama kako je predloženo u stavku 5. norme ISO 2575:2004.
   5.4.2   Boju indikatora i kontrolnih lampica te oznaka indikatora i komandi nenavedenih u tablici može odabrati proizvođač, međutim tom se bojom ne smije zakriti ili prekriti oznaku bilo koje kontrolne lampice, komande ili indikatora iz tablice. Boja se odabire u skladu sa smjernicama iz stavka 5. norme ISO 2575:2004.
   5.4.3   Svaki simbol koji se upotrebljava za označavanje kontrolne lampice, komande ili indikatora mora jasno odudarati od pozadine.
   5.4.4   Umjesto tamnog dijela simbola može se upotrijebiti njegov obris.
   5.5   Zajednički prostor za prikazivanje više informacija
   5.5.1   Zajednički prostor može se upotrebljavati za prikaz informacija iz bilo kojeg izvora ako su ispunjeni sljedeći zahtjevi:
   
               5.5.1.1
            
            
               kontrolnim se lampicama i indikatorima prikazuju odgovarajuće informacije u zajedničkom prostoru kad nastupi osnovni uvjet;
            
         
               5.5.1.2
            
            
               ako nastupi osnovni uvjet za uključenje dviju ili više kontrolnih lampica, informacije se moraju:
               
                           5.5.1.2.1
                        
                        
                           automatski ponavljati u slijedu ili
                        
                     
                           5.5.1.2.2
                        
                        
                           vidljivo prikazati, a vozač ih mora moći pregledavati u uvjetima iz stavka 5.6.2.;
                        
                     
         
               5.5.1.3
            
            
               kontrolne lampice koje ukazuju na neispravnost kočnog sustava, dugi svjetlosni snop glavnih svjetala, pokazivač smjera ili sigurnosni pojas ne smiju se nalaziti u istom zajedničkom prostoru;
            
         
               5.5.1.4
            
            
               ako se kontrolne lampice koje ukazuju na neispravnost kočnog sustava, dugi svjetlosni snop glavnih svjetala, pokazivač smjera ili sigurnosni pojas nalaze u istom zajedničkom prostoru, ostali se simboli u tom zajedničkom prostoru moraju automatski ugasiti ako nastupi osnovni uvjet za uključenje tih kontrolnih lampica;
            
         
               5.5.1.5
            
            
               informacije, osim kontrolnih lampica koje ukazuju na neispravnost kočnog sustava, dugi svjetlosni snop glavnih svjetala, pokazivač smjera ili sigurnosni pojas mogu se isključiti automatski ili ih može isključiti vozač;
            
         
               5.5.1.6
            
            
               ako se posebnim pravilnikom ne propisuje drugačije, zahtjevi u odnosu na boju kontrolnih lampica ne odnose se na kontrolne lampice u zajedničkom prostoru.
            
         5.6   Uvjeti
   5.6.1   Vozač se prilagodio osvjetljenju okoline.
   5.6.2   Vozač je osiguran ugrađenim sustavom za zaštitu u slučaju sudara prilagođenim u skladu s uputama proizvođača i može se slobodno pomicati u okviru ograničenja predmetnog sustava.
   6.   PREINAKE TIPA VOZILA ILI SPECIFIKACIJÂ KOMANDI, KONTROLNIH LAMPICA I INDIKATORA TE PROŠIRENJE HOMOLOGACIJE
   6.1   Svaka preinaka tipa vozila ili specifikacijâ komandi, kontrolnih lampica i indikatora odnosno popisa iz stavka 3.2.2. mora se prijaviti homologacijskom tijelu koje je homologiralo taj tip vozila. Ono tada može:
   
               6.1.1
            
            
               smatrati da učinjene preinake vjerojatno nemaju znatan negativan učinak te da u svakom slučaju vozilo i nadalje zadovoljava uvjete ili
            
         
               6.1.2
            
            
               zahtijevati dodatno izvješće o ocjenjivanju od tehničke službe odgovorne za ocjenu zahtjeva za homologaciju.
            
         6.2   Odluka o dodjeli ili odbijanju homologacije s navedenim se preinakama dostavlja strankama Sporazuma koje primjenjuju ovaj Pravilnik u skladu s postupkom utvrđenim stavkom 4.3.
   6.3   Nadležno tijelo koje izdaje proširenje homologacije dodjeljuje serijski broj svakoj izjavi o proširenju te o tome izjavom koja odgovara primjeru iz Priloga 1. ovom Pravilniku obavješćuje ostale stranke Sporazuma iz 1958. koje primjenjuju ovaj Pravilnik.
   7.   SUKLADNOST PROIZVODNJE
   Postupci provjere sukladnosti proizvodnje moraju biti u skladu s postupcima iz Dodatka 2. Sporazumu (E/ECE/324-E/ECE/TRANS/505/Rev.2), uz sljedeće zahtjeve:
   
               7.1
            
            
               vozila homologirana u skladu s ovim Pravilnikom moraju se proizvoditi tako da ispunjavaju zahtjeve iz stavka 5. o usklađenosti s homologiranim tipom;
            
         
               7.2
            
            
               nadležno tijelo koje je dodijelilo homologaciju može u svakom trenutku provjeriti metode za kontrolu sukladnosti koje se primjenjuju u svakom proizvodnom objektu. Te se provjere uobičajeno provode svake dvije godine.
            
         8.   KAZNE ZA NESUKLADNOST PROIZVODNJE
   8.1   Homologacija tipa vozila dodijeljena u skladu s ovim Pravilnikom može se povući ako nisu ispunjeni zahtjevi ili ako vozilo s homologacijskom oznakom nije sukladno s homologiranim tipom.
   8.2   Ako stranka Sporazuma koja primjenjuje ovaj Pravilnik povuče homologaciju koju je prethodno dodijelila, bez odlaganja o tome izjavom sastavljenom u skladu s primjerom iz Priloga 1. ovom Pravilniku obavješćuje druge ugovorne stranke koje primjenjuju ovaj Pravilnik.
   9.   KONAČNA OBUSTAVA PROIZVODNJE
   Ako nositelj homologacije u potpunosti prekine proizvodnju tipa vozila homologiranog u skladu s ovim Pravilnikom, o tome mora obavijestiti tijelo koje je dodijelilo homologaciju. To tijelo po primitku odgovarajuće obavijesti o tome izjavom sastavljenom u skladu s primjerom iz Priloga 1. ovom Pravilniku izvješćuje druge stranke Sporazuma koje primjenjuju ovaj Pravilnik.
   10.   IMENA I ADRESE HOMOLOGACIJSKIH TIJELA I TEHNIČKIH SLUŽBI KOJE SU ODGOVORNE ZA PROVEDBU HOMOLOGACIJSKIH ISPITIVANJA
   Stranke Sporazuma iz 1958. koje primjenjuju ovaj Pravilnik obavješćuju tajništvo Ujedinjenih naroda o imenima i adresama tehničkih službi odgovornih za provedbu homologacijskih ispitivanja, kao i homologacijskih tijela koja dodjeljuju homologaciju kojima se trebaju slati obrasci izdani u drugim državama kojima se potvrđuje dodjela, proširenje, odbijanje ili povlačenje homologacije.
   11.   UVODNE ODREDBE
   11.1   Nijedna ugovorna stranka koja primjenjuje ovaj Pravilnik od njegova stupanja na snagu ne smije:
   
               (a)
            
            
               odbiti dodjelu ECE homologacije za tip vozila u skladu s ovim Pravilnikom;
            
         
               (b)
            
            
               zabraniti prodaju ili stavljanje u upotrebu tipa vozila zbog specifikacija komandi, kontrolnih lampica i indikatora;
            
         ako tip vozila ispunjava zahtjeve ovog Pravilnika.
   11.2   Tijekom dvije godine od stupanja na snagu ovog Pravilnika ni jedna ugovorna stranka koja ga primjenjuje ne smije zbog specifikacija komandi, kontrolnih lampica i indikatora odbiti dodjelu nacionalne homologacije za tip vozila ako tip vozila ne ispunjava zahtjeve ovog Pravilnika.
   12.   PRIJELAZNE ODREDBE
   12.1   Od službenog datuma stupanja na snagu niza izmjena 01 ovog Pravilnika ni jedna ugovorna stranka koja ga primjenjuje ne smije odbiti nacionalnu ni regionalnu homologaciju za tip vozila homologiran prema nizu izmjena 01 ovog Pravilnika.
   12.2   Ugovorne stranke koje primjenjuju ovaj Pravilnik ne smiju odbiti proširenje homologacije u skladu s prethodnim nizovima izmjena ovog Pravilnika.
   12.3   Nakon 24 mjeseca od stupanja na snagu niza izmjena 01 ugovorne stranke koje primjenjuju ovaj Pravilnik smiju dodijeliti homologaciju samo ako tip vozila koji treba homologirati ispunjava zahtjeve ovog Pravilnika kako je izmijenjen nizom izmjena 01.
   
      Simboli, njihovo osvjetljenje i boje
   
   
               Br.
            
            
               Stupac 1.
            
            
               Stupac 2.
            
            
               Stupac 3.
            
            
               Stupac 4.
            
            
               Stupac 5.
            
         
                
            
            
               Stavka
            
            
               Simbol (4)
               
            
            
               Funkcija
            
            
               Osvijetljeno
            
            
               Boja
            
         
               1.
            
            
               Glavna sklopka za svjetla
               Kontrolna lampica ne smije služiti za pozicijska svjetla
            
            
               
                  
                (3)
            
            
               Komanda
            
            
               Ne
            
            
                
            
         
               Kontrolna lampica (14)
               
            
            
               Da
            
            
               Zelena
            
         
               2.
            
            
               Glavna kratka svjetla
            
            
               
                  
                (3)
                (8)
                (15)
            
            
               Komanda
            
            
               Ne
            
            
               —
            
         
               Kontrolna lampica
            
            
               Da
            
            
               Zelena
            
         
               3.
            
            
               Glavna duga svjetla
            
            
               
                  
                (3)
                (15)
                (20)
            
            
               Komanda
            
            
               Ne
            
            
               —
            
         
               Kontrolna lampica
            
            
               Da
            
            
               Plava
            
         
               3.b
            
            
               Automatske funkcije glavnih svjetala
            
            
               
                  ili
                  
                (3)
                (8)
                (15)
            
            
               Komanda
            
            
               Ne
            
            
               —
            
         
               Kontrolna lampica
            
            
               Da
            
            
               —
            
         
               4.
            
            
               Naprava za čišćenje glavnih svjetala (s odvojenom napravom za uključivanje)
            
            
               
                  
                (15)
            
            
               Komanda
            
            
               Ne
            
            
                
            
         
               5.
            
            
               Pokazivači smjera
            
            
               
                  
                (3)
                (5)
            
            
               Komanda
            
            
               Ne
            
            
                
            
         
               Kontrolna lampica
            
            
               Da
            
            
               Zelena
            
         
               6.
            
            
               Signalno svjetlo za opasnost
            
            
               
                  
                (3)
            
            
               Komanda
            
            
               Da
            
            
                
            
         
               Kontrolna lampica (6)
               
            
            
               Da
            
            
               Crvena
            
         
               7.
            
            
               Prednja svjetla za maglu
            
            
               
                  
                (3)
            
            
               Komanda
            
            
               Ne
            
            
                
            
         
               Kontrolna lampica
            
            
               Da
            
            
               Zelena
            
         
               8.
            
            
               Stražnje svjetlo za maglu
            
            
               
                  
                (3)
            
            
               Komanda
            
            
               Ne
            
            
                
            
         
               Kontrolna lampica
            
            
               Da
            
            
               Žuta
            
         
               9.
            
            
               Količina goriva
            
            
               
                  ili
                  
                (20)
            
            
               Kontrolna lampica
            
            
               Da
            
            
               Žuta
            
         
               Indikator
            
            
               Da
            
            
                
            
         
               10.
            
            
               Tlak ulja u motoru
            
            
               
                  
                (7)
                (20)
            
            
               Kontrolna lampica
            
            
               Da
            
            
               Crvena
            
         
               Indikator
            
            
               Da
            
            
                
            
         
               11.
            
            
               Temperatura rashladnog sredstva motora
            
            
               
                  
                (7)
                (20)
            
            
               Kontrolna lampica
            
            
               Da
            
            
               Crvena
            
         
               Indikator
            
            
               Da
            
            
                
            
         
               12.
            
            
               Napunjenost akumulatora
            
            
               
                  
                (20)
            
            
               Kontrolna lampica
            
            
               Da
            
            
               Crvena
            
         
               Indikator
            
            
               Da
            
            
                
            
         
               13.
            
            
               Brisači vjetrobrana
               (neprekinuto)
            
            
               
                  
            
            
               Komanda
            
            
               Da
            
            
                
            
         
               14.
            
            
               Blokada električnog podizača prozora
            
            
               
                  ili
                  
            
            
               Komanda
            
            
               Ne
            
            
                
            
         
               15.
            
            
               Naprava za pranje vjetrobrana
            
            
               
                  
            
            
               Komanda
            
            
               Da
            
            
                
            
         
               16.
            
            
               Naprava za pranje i brisanje vjetrobrana
            
            
               
                  
            
            
               Komanda
            
            
               Da
            
            
                
            
         
               17.
            
            
               Naprava za odleđivanje i odmagljivanje vjetrobrana
               (s odvojenom napravom za uključivanje)
            
            
               
                  
            
            
               Komanda
            
            
               Da
            
            
                
            
         
               Kontrolna lampica
            
            
               Da
            
            
               Žuta
            
         
               18.
            
            
               Naprava za odleđivanje i odmagljivanje stražnjeg stakla
               (s odvojenom napravom za uključivanje)
            
            
               
                  
            
            
               Komanda
            
            
               Da
            
            
                
            
         
               Kontrolna lampica
            
            
               Da
            
            
               Žuta
            
         
               19.
            
            
               Pozicijska, bočna i/ili gabaritna svjetla
            
            
               
                  
                (3)
                (8)
            
            
               Komanda
            
            
               Ne
            
            
                
            
         
               Kontrolna lampica (14)
               
            
            
               Da (8)
               
            
            
               Zelena
            
         
               20.
            
            
               Parkirna svjetla
            
            
               
                  
            
            
               Komanda
            
            
               Ne
            
            
                
            
         
               Kontrolna lampica
            
            
               Da
            
            
               Zelena
            
         
               21.
            
            
               Sigurnosni pojas
            
            
               
                  ili
                  
            
            
               Kontrolna lampica
            
            
               Da
            
            
               Crvena
            
         
               22.
            
            
               Kvar zračnog jastuka
            
            
               
                  
                (10)
            
            
               Kontrolna lampica
            
            
               Da
            
            
               Žuta i/ili crvena
            
         
               23.
            
            
               Kvar bočnog zračnog jastuka
            
            
               
                  
                (9)
                (10)
            
            
               Kontrolna lampica
            
            
               Da
            
            
               Žuta i/ili crvena
            
         
               24.
            
            
               Zračni jastuk za putnika isključen
            
            
               
                  
            
            
               Kontrolna lampica
            
            
               Da
            
            
               Žuta
            
         
               25.
            
            
               Neispravnost kočnog sustava
            
            
               
                  
                (10)
            
            
               Kontrolna lampica
            
            
               Da
            
            
               Vidjeti pravilnike br. 13-H i 13 prema potrebi
            
         
               26.
            
            
               Neispravnost protublokirajućeg kočnog sustava (ABS)
            
            
               
                  
                (11)
            
            
               Kontrolna lampica
            
            
               Da
            
            
               Žuta
            
         
               27.
            
            
               Brzinomjer
            
            
               km/h ako su prikazani kilometri ili mph ako su prikazane milje (16)
               
            
            
               Indikator
            
            
               Da
            
            
                
            
         
               28.
            
            
               Parkirna kočnica
            
            
               
                  
                (11)
            
            
               Kontrolna lampica
            
            
               Da
            
            
               Vidjeti pravilnike br. 13-H i 13 prema potrebi
            
         
               29.
            
            
               Sirena
            
            
               
                  
            
            
               Komanda
            
            
               Ne
            
            
                
            
         
               30.
            
            
               Neispravnost motora ili uređaja za njegovu dijagnostiku
            
            
               
                  
            
            
               Kontrolna lampica
            
            
               Da
            
            
               Žuta
            
         
               31.
            
            
               Predgrijavanje dizelskog motora
            
            
               
                  
            
            
               Kontrolna lampica
            
            
               Da
            
            
               Žuta
            
         
               32.
            
            
               Uređaj za pokretanje hladnog motora (čok)
            
            
               
                  
            
            
               Komanda
            
            
               Ne
            
            
                
            
         
               Kontrolna lampica
            
            
                
            
            
               Žuta
            
         
               33.
            
            
               Sustav klimatizacije
            
            
               
                  ili A/C
            
               Komanda
            
            
               Da
            
            
                
            
         
               34.
            
            
               Položaj automatskog mjenjača:
               parkiranje (park),
               vožnja unatrag (reverse),
               neutralno (neutral),
               vožnja prema naprijed (drive)
            
            
               P R N D (12)
               
            
            
               Indikator
            
            
               Da
            
            
                
            
         
               35.
            
            
               Pokretanje motora
            
            
               
                  
                (13)
                (21)
            
            
               Komanda
            
            
               Ne
            
            
                
            
         
               36.
            
            
               Isključivanje motora
            
            
               
                  
                (13)
                (21)
            
            
               Komanda
            
            
               Da
            
            
                
            
         
               37.
            
            
               Istrošene kočne obloge
            
            
               
                  
                (11)
            
            
               Kontrolna lampica
            
            
               Da
            
            
               Žuta
            
         
               38.
            
            
               Sustav grijanja
            
            
               
                  
            
            
               Komanda
            
            
               Da
            
            
                
            
         
               39.
            
            
               Ventilator sustava grijanja i/ili klimatizacije
            
            
               
                  
                (3)
            
            
               Komanda
            
            
               Da
            
            
                
            
         
               40.
            
            
               Namještanje nagiba glavnog svjetla
            
            
               
                  ili
                  i
                  
                (15)
            
            
               Komanda
            
            
               Ne
            
            
                
            
         
               41.
            
            
               Brojač kilometara
            
            
               km/h ako su prikazani kilometri ili mph ako su prikazane milje (17)
               
            
            
               Indikator
            
            
               Da
            
            
                
            
         
               42.a
            
            
               Niski tlak u gumama
               (uključujući kvar)
            
            
               
                  
                (18)
            
            
               Kontrolna lampica
            
            
               Da
            
            
               Žuta
            
         
               42.b
            
            
               Niski tlak u gumama
               (uključujući kvar)
               s naznačenom gumom
            
            
               
                  
                (18)
                (19)
            
            
               Kontrolna lampica
            
            
               Da
            
            
               Žuta
            
         
               43.
            
            
               Elektronički nadzor stabilnosti vozila
            
            
               
                  ili ESC (19)
            
            
               Kontrolna lampica
            
            
               Da
            
            
               Žuta
            
         
               44.
            
            
               Sustav elektroničkog nadzora stabilnosti vozila isključen
            
            
               
                  ili ESC OFF (19)
                (22)
            
            
               Komanda
            
            
               Da
            
            
                
            
         
               Kontrolna lampica
            
            
               Da
            
            
               Žuta
            
         
      (1)  Kako je definirano u Konsolidiranoj rezoluciji o izradi vozila (R.E.3), dokument ECE/TRANS/WP.29/78/Rev.3, st. 2. – www.unece.org/trans/main/wp29/wp29wgs/wp29gen/wp29resolutions.html
   
      (2)  Razlikovni brojevi ugovornih stranaka Sporazuma iz 1958. navedeni su u Prilogu 3. Konsolidiranoj rezoluciji o izradi vozila (R.E.3), dokument ECE/TRANS/WP.29/78/Rev. 3 – www.unece.org/trans/main/wp29/wp29wgs/wp29gen/wp29resolutions.html
   
      (3)  Uokvirene površine simbola mogu biti ispunjene.
   
      (4)  Simboli u ovom pravilniku istovjetni su simbolima koji su opisani u ISO 2575:2004. Omjer dimenzija mora biti jednak kao u ISO 2575:2004.
   
      (5)  Par strelica znači jedan simbol. Ako su komande ili kontrolne lampice za lijevo i desno skretanje odvojene, dvije se strelice mogu smatrati zasebnim simbolima i u skladu s tim razdvojiti.
   
      (6)  Nije potrebno ako inače neovisne strelice kontrolne lampice za skretanje trepere istodobno i time ukazuju na opasnost.
   
      (7)  Simbol za tlak ulja u motoru i simbol za temperaturu rashladnog sredstva motora smiju se objediniti u jednu kontrolnu lampicu.
   
      (8)  Odvojeno označavanje nije nužno ako je funkcija objedinjena s glavnom sklopkom za svjetla.
   
      (9)  Ako se za označavanje kvara zračnog jastuka upotrebljava samo jedna kontrolna lampica, mora se upotrijebiti simbol za kvar zračnog jastuka (22).
   
      (10)  Ugovorne stranke koje su u trenutku stupanja na snagu ovog Pravilnika dopuštale ili zahtijevale da se za tu funkciju upotrebljava tekst, tijekom 60 mjeseci od stupanja na snagu ovog Pravilnika moraju dopustiti ili zahtijevati da se za vozila koja se registriraju u državi ugovorne stranke osim propisanih simbola upotrebljava i tekst.
   
      (11)  Ako se za označavanje više od jednog stanja kočnog sustava upotrebljava samo jedna kontrolna lampica, mora se upotrijebiti simbol za neispravnost kočnog sustava.
   
      (12)  Slovo „D” može se zamijeniti ili dopuniti drugim slovima i brojevima ili simbolima koje odabire proizvođač za označavanje dodatnih načina odabira.
   
      (13)  Upotrebljava se ako je upravljanje motorom odvojeno od sustava mehaničke brave.
   
      (14)  Nije potrebno ako se uključenjem glavne sklopke za svjetla automatski uključuju svijetla instrument-ploče.
   
      (15)  Mogu se upotrebljavati i simboli s pet crtica umjesto četiri (i obrnuto).
   
      (16)  Zahtijevani se tekst može sastojati od velikih i/ili malih štampanih slova.
   
      (17)  Zahtijevani se tekst mora sastojati od malih štampanih slova. Ako se prikazuju milje, može se koristiti pokrata.
   
      (18)  Osim toga se za označavanje neispravnosti sustava za nadzor tlaka u gumama može upotrebljavati neka od kontrolnih lampica za niski tlak u gumama.
   
      (19)  Prikazani obris vozila nije obvezan, nego preporučen. Mogu se upotrebljavati drugi obrisi vozila koji bolje predstavljaju stvarni obris predmetnog vozila.
   
      (20)  Simbol se može prikazati u bojama koje su drugačije od boja iz stupca 5. kako bi se prenijelo drugačije značenje u skladu s općim oznakama u bojama kako je predloženo u stavku 5. norme ISO 2575-2004.
   
      (21)  Funkcije „pokretanje” i „isključivanje” mogu biti objedinjene u jednoj komandi. Umjesto propisanih simbola mogu se upotrebljavati riječi „START” i/ili „STOP” ili kombinacija simbola i teksta. Tekst se može sastojati od velikih i/ili malih štampanih slova.
   
      (22)  Dodatna slova „OFF” mogu se nalaziti na obrisu ili pokraj obrisa simbola stavke br. 43. Prikazani font slova „OFF” ili „ESC OFF” nije obvezan (napomena: slova „OFF” i „ESC OFF” ne prevode se s engleskog).
   
      PRILOG 1.
      
         IZJAVA
      
      (najveći format: A4 (210 × 297 mm))
      
         
      
         
   
   
      PRILOG 2.
      
         IZGLED HOMOLOGACIJSKIH OZNAKA
      
      PRIMJER A
      (vidjeti stavak 4.4. ovog Pravilnika)
      
         
      Ako je na vozilo pričvršćena prethodno prikazana homologacijska oznaka, to znači da je taj tip vozila s obzirom na mjesto ugradnje i označavanje ručnih komandi, kontrolnih lampica i indikatora homologiran u Nizozemskoj (E4) u skladu s Pravilnikom br. 121 pod homologacijskim brojem 011234. Prvim se dvjema znamenkama (01) homologacijskog broja označava da je homologacija dodijeljena u skladu sa zahtjevima Pravilnika br. 121 kako je izmijenjen nizom izmjena 01.
      PRIMJER B
      (vidjeti stavak 4.5. ovog Pravilnika)
      
         
      Ako je na vozilo pričvršćena prethodno prikazana homologacijska oznaka, to znači da je taj tip vozila homologiran u Nizozemskoj (E4) u skladu s pravilnicima br. 121 i br. 33 (1). Prvim dvjema znamenkama homologacijskih brojeva označava se da je u vrijeme kada su predmetne homologacije dodijeljene Pravilnik br. 121 sadržavao niz izmjena 01, a Pravilnik br. 33 bio je u izvornom obliku.
      
         (1)  Broj je samo primjer.